यसै वर्षको अन्त्यतिर भारतको प्रमुख प्रतिपक्षी दल भारतीय कंग्रेसको नेतृत्व दुई दशकपछि नयाँ पुस्तामा हस्तान्तरण भएको छ । विगत 19 वर्षदेखि पार्टी अध्यक्ष रहेकी सोनिया गान्धीले उपाध्यक्ष राहुल गान्धीलाई नै अध्यक्ष बनाएको विषयले भारतको राजनीतिक सरगर्मी बढेको छ । 47 वर्षीय राहुलबाहेक अन्य कसैले अध्यक्षमा उम्मेदवारी नदिएकाले उनी निर्विरोध निर्वाचित भएका हुन् । राहुल पार्टी अध्यक्षमा निर्वाचित भएसँगै भारतीय कंग्रेसमा उनको समर्थन र विरोध देखिएको छ । आगामी दिनमा कंग्रेसलाई थप सशक्त ढंगले अगाडि बढाउने राहुलले बाचा गरेका छन् ।